Οχάιο

Το Οχάιο (), είναι η 34η σε έκταση, η 7η σε πληθυσμό, και η 10η σε πυκνότητα πληθυσμού από τις 50 πολιτείες των ΗΠΑ.

Το όνομα «Οχάιο» προέρχεται από τις λέξεις των Ιροκέζων ohi-yo’, που σημαίνει «μεγάλος ποταμός».Mithun (1999), p. 312 Η πολιτεία, αρχικά διαμελισμένη από τη Βορειοδυτική Περιφέρεια, έγινε δεκτή στην Ένωση ως η 17η πολιτεία (και η πρώτη υπό τη Βορειοδυτική Διάταξη) την 1η Μαρτίου 1803. Αν και υπάρχουν συγκρουόμενες διηγήσεις σχετικά με την προέλευση του ψευδωνύμου, το Οχάιο είναι ιστορικά γνωστό ως "Buckeye State" (που αναφέρεται στο "Ohio buckeye tree", ένα είδος καστανιάς) οι κάτοικοι του Οχάιο είναι επίσης γνωστοί ως "Buckeyes".

Η κυβέρνηση του Οχάιο αποτελείται από τον εκτελεστικό κλάδο (με ηγέτη τον Κυβερνήτη του Οχάιο), τον νομοθετικό κλάδο (ο οποίος περιλαμβάνει τη Γενική Συνέλευση του Οχάιο) και τον δικαστικό κλάδο (του οποίου ηγείται το Ανώτατο Δικαστήριο του Οχάιο). Τρεχόντως, το Οχάιο καταλαμβάνει 16 έδρες στη Βουλή των Αντιπροσώπων των Ηνωμένων Πολιτειών. Το Οχάιο είναι γνωστό για την ιδιότητά του ως αμφιταλαντευόμενη πολιτεία (swing state) ή ως ταγός πολιτεία (bellwether) στις εθνικές εκλογές.

Γεωγραφία
Η γεωγραφική τοποθεσία του Οχάιο έχει αποδειχθεί ευνοϊκή για οικονομική ανάπτυξη και επέκταση. Επειδή το Οχάιο συνδέει τα Βορειοανατολικά με τα Μεσοδυτικά, μεγάλος φόρτος εμπορευμάτων και επιχειρήσεων περνά από τα σύνορά του κατά μήκος των ανεπτυγμένων του αυτοκινητοδρόμων. Το Οχάιο έχει το 10ο μεγαλύτερο δίκτυο αυτοκινητοδρόμων της χώρας, και απέχει μία ημέρα οδήγησης από το 50% του πληθυσμού της Βόρειας Αμερικής και το 70% της κατασκευαστικής δυνατότητας της Βόρειας Αμερικής."Transportation delivers for Ohio", Ohio Department of Transportation. Retrieved December 22, 2005. Στα βόρεια, η Λίμνη Ήρι προσδίδει στο Οχάιο 502 χλμ. ακτογραμμής,"Ohio Coastal Counties", Ohio Department of Natural Resources. Retrieved September 3, 2008. κάτι που επιτρέπει την ύπαρξη πολλών λιμένων. Το νότιο σύνορο του Οχάιο ορίζεται από τον ποταμό Οχάιο (το όριο βρίσκεται στο χαμηλό σημείο ύδατος του 1793 στη βόρεια όχθη του ποταμού), και μεγάλο μέρος του βόρειου συνόρου του ορίζεται από τη λίμνη Ήρι.

Το Οχάιο, συνορεύει με την Πενσυλβάνια στα ανατολικά, με το Μίσιγκαν στα βορειοδυτικά, με το Οντάριο του Καναδά στα βόρεια, την Ιντιάνα στα δυτικά, το Κεντάκι στα νότια, και με τη Δυτική Βιρτζίνια στα νοτιοανατολικά. Τα σύνορα του Οχάιο ορίσθηκαν με μέτρα και περιορισμούς στην Εξουσιοδοτική Πράξη του 1802.

Το Οχάιο συνορεύει με τον Ποταμό Οχάιο, αλλά σχεδόν ολόκληρος ο ποταμός ανήκει στο Κεντάκι και τη Δυτική Βιρτζίνια. Το 1980, το Ανώτατο Δικαστήριο των Ηνωμένων Πολιτειών αποφάσισε ότι, με βάση τη διατύπωση της παραχώρησης εδάφους από τη Βιρτζίνια (η οποία τότε περιελάμβανε το σημερινό Κεντάκι και τη Δυτική Βιρτζίνια), το σύνορο μεταξύ Οχάιο και Κεντάκι (και άρα και Δυτικής Βιρτζίνια) είναι το βόρειο σημείο χαμηλής στάθμης του νερού του ποταμού όπως ήταν το 1792.Ohio v. Kentucky, 444 U.S. 335 (1980) Το Οχάιο έχει μόνο αυτό το τμήμα του ποταμού μεταξύ του σημείου χαμηλής στάθμης του ποταμού του 1792 και το σημερινό σημείο υψηλής στάθμης.

Το σύνορο με το Μίσιγκαν έχει επίσης αλλάξει, ως αποτέλεσμα του πολέμου του Τολέδο, για να σχηματίζει γωνία ελαφρώς βορειοανατολικά στη βόρεια όχθη του στομίου του Ποταμού Μόμι.

Μεγάλος μέρος του Οχάιο παρουσιάζει παγωμένες πεδιάδες, με μια εξαιρετικά επίπεδη περιοχή στα βορειοδυτικά γνωστή ως Μεγάλος Μαύρος Βάλτος. Αυτή η ψυχρή περιοχή στα βορειοδυτικά και κεντρικά της πολιτείας συνορεύει στα ανατολικά και νοτιοανατολικά με μια ζώνη γνωστή ως Παγωμένο Οροπέδιο Allegheny, και στη συνέχεια με μια άλλη ζώνη γνωστή ως Μη Παγωμένο Οροπέδιο Allegheny. Οι περισσότερες περιοχές του Οχάιο είναι ομαλές, αλλά το Μη Παγωμένο Οροπέδιο Allegheny είναι μία χαρακτηριστικά τραχιά περιοχή με λόφους και δάση.

Το τραχύ νοτιοανατολικό τεταρτημόριο του Οχάιο, που εκτείνεται σε ένα προς τα έξω τόξο κατά μήκος του Ποταμού Οχάιο από την Virginia Panhandle έως τα περίχωρα του Σινσινάτι, δημιουργεί μια διακριτή κοινωνικοοικονομική ενότητα. Γεωλογικά παρόμοια με μέρη της Δυτικής Βιρτζίνια και της νοτιοδυτικής Πενσυλβάνια, η παραδοσιακή δραστηριότητα στην ανθρακωρυχία της περιοχής, η εξάρτηση από μικρές περιοχές παλαιών κατασκευαστικών εγκαταστάσεων, και η χαρακτηριστική περιφερειακή διάλεκτος διαχωρίζουν την περιοχή αυτή από την υπόλοιπη πολιτεία. Το 1965 το Κογκρέσο των Ηνωμένων Πολιτειών πέρασε την Πράξη Περιφερειακής Ανάπτυξης των Αππαλαχίων (Appalachian Regional Development Act), σε μια προσπάθεια να «αντιμετωπίσει την επίμονη φτώχεια και την αυξανόμενη οικονομική απελπισία της Περιοχής των Αππαλαχίων.»

Κλίμα
Το κλίμα του Οχάιο είναι ένα υγρό ηπειρωτικό κλίμα (κλιματική ταξινόμηση Köppen Dfa) σε όλη την πολιτεία εκτός των νότιων κομητειών της περιοχής Bluegrass, οι οποίες βρίσκονται στη βόρεια περιφέρεια του υγρού υποτροπικού κλίματος και της περιοχής του Ορεινού Νότου των Ηνωμένων Πολιτειών. Τα καλοκαίρια είναι τυπικά καυτά και υγρά σε όλη την πολιτεία, ενώ οι χειμώνες γενικά ποικίλλουν από δροσεροί έως κρύοι. Ο υετός είναι μέτριος όλο τον χρόνο. Το Οχάιο έχει 4 ζώνες φύτευσης: Ζώνη 5b, Ζώνη 6a, Ζώνη 6b και Ζώνη 7a, σύμφωνα με τα τελευταία δεδομένα των ζωνών ανθεκτικότητας φυτών του USDA 2023. Ο δριμύς καιρός δεν είναι ασυνήθιστος στην πολιτεία, αν και υπάρχουν συνήθως λιγότερες αναφορές σε ανεμοστρόβιλους στο Οχάιο από ότι στα κράτη που βρίσκονται στο γνωστό Πέρασμα Ανεμοστρόβιλων (Tornado Alley). Η σοβαρή δράση καταιγίδων χιονιού δεν είναι, επίσης, ασυνήθιστη στη νοτιοανατολική ακτή της λίμνης Ήρι, η οποία βρίσκεται σε μια περιοχή που είναι γνωστή ως Ζώνη-Χιονιού.

Αν και δεν βρίσκεται κατά κύριο λόγο σε υποτροπικό κλίμα, χλωρίδα και πανίδα θερμότερου κλίματος φθάνει μέσα στο Οχάιο. Για παράδειγμα, ένας αριθμός δέντρων με πιο νότιες περιοχές εξάπλωσης, όπως η Quercus marilandica, έχουν ως βόρειο όριο το Οχάιο λίγο βόρεια του Ποταμού Οχάιο. Αποδεικτικά στοιχεία αυτής της κλιματικής μεταβολής από υποτροπικό σε ηπειρωτικό κλίμα είναι επίσης αρκετά φυτά όπως η Magnolia grandiflora (Νότια μανόλια), η Albizia julibrissin (μιμόζα), η Lagerstroemia, ακόμη και ο περιστασιακός βελονοειδής φοίνικας είναι ανθεκτικά είδη που χρησιμοποιούνται τακτικά στις φυτεύσεις δρόμων, αυλών και κήπων στην περιοχή Bluegrass του Οχάιο, αλλά τα ίδια αυτά φυτά απλά δεν θα ευδοκιμούσαν στο μεγαλύτερο μέρος του υπολοίπου της πολιτείας. Αυτή η ενδιαφέρουσα αλλαγή μπορεί να παρατηρηθεί, ενώ ταξιδεύεις από το Σινσινάτι στο Τολέδο μέσω του Οχάιο και επί της Interstate 75. Ο προσεκτικός ταξιδιώτης αυτής της πολυποίκιλης πολιτείας μπορεί να παρατηρήσει ακόμα, ένα είδος κοινής σαύρας τοίχου του Σινσινάτι, που είναι ένα από τα λίγα παραδείγματα των μόνιμων «υποτροπικών» της πανίδας στο Οχάιο.

Ρεκόρ
Η υψηλότερη καταγεγραμμένη θερμοκρασία ήταν 45 °C, κοντά στην Γκαλλίπολις στις 21 Ιουλίου 1934, ενώ η χαμηλότερη καταγεγραμμένη θερμοκρασία ήταν −39 °C, στο Μίλιγκαν στις 10 Φεβρουαρίου 1899.

Σεισμοί
Αν και λίγοι έχουν καταγραφεί ως αισθητοί από τον μέσο κάτοικο, περισσότεροι από 30 σεισμοί συνέβησαν στο Οχάιο μεταξύ 2002 και 2007, και περισσότεροι από 200 σεισμοί με μέγεθος 2,0 ή περισσότερο έχουν συμβεί από το 1776.ODNR Updates Ohio Earthquake Map to Reflect Statewide Seismic Activity Since 2002 (news release) , Ohio Department of Natural Resources, Division of Geological Survey (September 18, 2007)

Ο πιο ουσιαστικός γνωστός σεισμός στην ιστορία του Οχάιο ήταν ο σεισμός της Άννα (Κομητεία Σέλμπυ),Ohio Seismic Network, What was the biggest earthquake in Ohio? ο οποίος συνέβη στις 9 Μαρτίου 1937. Είχε επίκεντρο στο δυτικό Οχάιο, μέγεθος 5,4, και ήταν έντασης VIII.Historic Earthquakes: Western Ohio , U.S. Geological Survey.

Άλλοι σημαντικοί σεισμοί στο Οχάιο είναι:Historic United States Earthquakes: Ohio , U.S. Geological Survey. ένας μεγέθους 4,8 κοντά στη Λίμα στις 19 Σεπτεμβρίου 1884·Historic Earthquakes: Near Lima, Ohio , U.S. Geological Survey. ένας μεγέθους 4,2 κοντά στο Πόρτσμουθ στις 17 Μαΐου 1901·Historic Earthquakes: Near Portsmouth, Ohio , U.S. Geological Survey. και ένας 5,0 στο LeRoy Township in Lake County στις 31 Ιανουαρίου 1986, ο οποίος συνέχισε προκαλώντας 13 μετασεισμούς μεγέθους από 0,5 έως 2,4 για δύο μήνες.Historic Earthquakes: Northeast Ohio , U.S. Geological Survey."January 1986 Northeastern Ohio Earthquake". The Ohio Seismic Network (Ohio Department of Natural Resources). Retrieved 2009-09-13.

Ο πιο πρόσφατος σεισμός στο Οχάιο εκτιμήσιμου μεγέθους συνέβη στις 31 Δεκεμβρίου 2011, στις 3:05 μ.μ. EST. Είχε μέγεθος 4,0, και το επίκεντρο του βρισκόταν περίπου 4 χλμ. βορειοδυτικά του Γιάνγκσταουν (), κοντά στο σύνορο των κομητειών Τράμπουλ και Μάχονινγκ.Magnitude 4.0 - YOUNGSTOWN-WARREN URBAN AREA, OHIO , U.S. Geological Survey. Retrieved 2011-12-31.

 Μεγάλες πόλεις 
ΚατάταξηΠόληΠληθυσμός 2020Μητροπολιτικός 
πληθυσμός 20201Κολόμπους922.2232.154.6702Κλίβελαντ379.2332.053.9303Σινσινάτι306.4872.210.9104Τολέδο270.651600.9535Άκρον198.148705.8016Ντέιτον139.756812.2187Πάρμα77.75518Κάντον69.546397.1299Γιάνγκσταουν65.422533.10610Lorain64.170111Χάμιλτον62.477212Σπρίγνκφιλντ60.608133.33313Κέττερινγκ56.163414Ελύρια54.533115Λέικγουντ52.131116Cuyahoga Falls49,652517Ευκλίντ48,920118Μίντλταουν48.694219Μάνσφιλντ47,821124,47520Νιούαρκ47,57331Cleveland Metro, 2Cincinnati Metro, 3Columbus Metro, 4Dayton Metro, 5Akron Metro

 Ιστορία 
 Ιθαγενείς Αμερικανοί 
Τα αρχαιολογικά στοιχεία δείχνουν ότι η Κοιλάδα του Οχάιο κατοικήθηκε από νομάδες από το 13.000 π.Χ.Knepper (1989), p. 9. Αυτοί οι πρώιμοι νομάδες εξαφανίσθηκαν από το Οχάιο περίπου το 1.000 π.Χ., "αλλά ο υλικός τους πολιτισμός παρείχε μια βάση για εκείνους που τους ακολουθούσαν". Μεταξύ 1.000 και 800 π.Χ., αναδύθηκε ο πολιτισμός Αντένα. Όπως σημειώνει ο ιστορικός του Οχάιο Τζορτζ Γ. Νέππερ, αυτός ο εξελιγμένος πολιτισμός "ονομάσθηκε ούτως λόγω στοιχείων του πολιτισμού τους που εξεσκάφησαν το 1902 στο έδαφος των Αντένα, στο κτήμα του Τόμας Γουόρθινγκτον που βρίσκεται κοντά στο Τσιλίκοθι".Knepper (1989), p. 10. Οι Αντένα μπόρεσαν να δημιουργήσουν "ημιμόνιμα" χωριά επειδή εξημέρωναν φυτά, μεταξύ των οποίων η κολοκυθιά, το ηλιοτρόπιο, και ίσως το καλαμπόκι.
 Αποικιακή και Επαναστατική περίοδος 
Κατά τη διάρκεια της Γαλλικής αποικιοποίησης της Αμερικής, του 18ου αιώνα, οι Γάλλοι ίδρυσαν ένα σύστημα εμπορικών σταθμών για να ελέγξουν το εμπόριο γούνας στην περιοχή. Το 1754, η Γαλλία και η Μεγάλη Βρετανία διεξήγαγαν έναν πόλεμο γνωστό στη Βόρεια Αμερική ως Γαλλοϊνδιανικός πόλεμος και στην Ευρώπη ως Επταετής Πόλεμος. Ως αποτέλεσμα της Συνθήκης του Παρισιού, οι Γάλλοι παρέδωσαν τον έλεγχο του Οχάιο και του υπόλοιπου των Παλαιών Βορειοδυτικών στη Μεγάλη Βρετανία.

Η Εξέγερση των Πόντιακ στη δεκαετία του 1760, ωστόσο, θέτει μια πρόκληση στο βρετανικό στρατιωτικό έλεγχο."Pontiac's Rebellion" , Ohio History Central, July 1, 2005. Αυτή ήρθε εις τέλος με τη νίκη των αποίκων στην Αμερικανική Επανάσταση. Με τη Συνθήκη των Παρισίων το 1783, η Βρετανία παραχώρησε στις Ηνωμένες Πολιτείες όλες τις αξιώσεις της στη χώρα του Οχάιο.

 Βορειοδυτικά Εδάφη: 1787–1803 
Οι Ηνωμένες Πολιτείες δημιούργησαν τη Βορειοδυτική Περιφέρεια σύμφωνα με τη Βορειοδυτική Διάταξη του 1787.Cayton (2002), p. 3. Η δουλεία δεν επιτρεπόταν στην καινούργια περιφέρεια. Ο εποικισμός άρχισε με την ίδρυση της Μαριέττα από την Ohio Company of Associates, η οποία είχε δημιουργηθεί από μια ομάδα βετεράνων του Αμερικανικού Επαναστατικού Πολέμου.

Η παλαιά Βορειοδυτική Περιφέρεια αρχικά περιελάμβανε περιοχές προηγουμένως γνωστές ως Χώρα του Οχάιο και Χώρα του Ιλινόι. Καθώς το Οχάιο προετοιμαζόταν να γίνει πολιτεία, δημιουργήθηκε η Περιφέρεια της Ιντιάνα, μειώνοντας τη Βορειοδυτική Περιφέρεια σε περίπου το μέγεθος του σημερινού Οχάιο συν το ανατολικό μισό της Κάτω Χερσονήσου του Μίσιγκαν και το ανατολικό άκρο της Άνω Χερσονήσου του Μίσιγκαν.

 Πολιτεία: 1803–σήμερα 
Στις 19 Φεβρουαρίου 1803, ο Πρόεδρος Τζέφερσον υπέγραψεέναν νόμο του Κογκρέσου ο οποίος ενέκρινε τα όρια και το σύνταγμα του Οχάιο. Όμως, το Κογκρέσο ουδέποτε πέρασε ψήφισμα που να αποδέχεται επίσημα το Οχάιο ως 17η πολιτεία. Η τρέχουσα συνήθεια του Κογκρέσου να κηρύσσει την επίσημη ημερομηνία προαγωγής σε πολιτεία δεν άρχισε παρά μόνο το 1812, με την αποδοχή της Λουιζιάνα ως 18η πολιτεία. Αν και δεν απαιτήθηκε ψήφισμα αποδοχής, όταν ανακαλύφθηκε η αβλεψία το 1953, το μέλος του Κογκρέσου Τζορτζ Χ. Μπέντερ εισήγαγε ένα νομοσχέδιο ώστε να γίνει δεκτό το Οχάιο αναδρομικά δεκτό στην Ένωση την 1η Μαρτίου 1803. Σε μια ειδική συνεδρίαση στην παλαιά πολιτειακή πρωτεύουσα στο Τσιλίκοθι, το πολιτειακό νομοθετικό σώμα του Οχάιο ενέκρινε μια νέα αίτηση για προαγωγή σε πολιτεία η οποία παραδόθηκε στην Ουάσινγκτον Π.Κ. με έφιππη μεταφορά. Στις 7 Αυγούστου 1953 (το έτος της 150ής επετείου του Οχάιο), ο Πρόεδρος Αϊζενχάουερ υπέγραψε μια πράξη η οποία επίσημα διεκήρυσσε την 1η Μαρτίου 1803 ως ημερομηνία εισόδου του Οχάιο στην Ένωση."The Date of Ohio Statehood" , Frederick J. Blue, PhD, Ohio Academy of History Newsletter, Volume 23, Autumn 2002Clearing up the Confusion surrounding OHIO's Admission to Statehood

Αν και πολλοί Ιθαγενείς Αμερικανοί είχαν μεταναστεύσει δυτικά για να αποφύγουν την Αμερικανική καταπάτηση, άλλοι παρέμειναν εγκατεστημένοι στην πολιτεία, μερικές φορές αφομοιούμενοι. Το 1830 υπό τον Πρόεδρο Άντριου Τζάκσον, η κυβέρνηση των ΗΠΑ διενέργησε την Εκτόπιση των Ινδιάνων στο Ινδιάνικο Έδαφος δυτικά του Ποταμού Μισσισσιππή.

Το 1835, το Οχάιο πολέμησε με το Μίσιγκαν στον Πόλεμο του Τολέδο, μια κυρίως αναίμακτη συνοριακή επί της Λωρίδας του Τολέδο. Το Κογκρέσο επενέβη, θέτοντας ως όρο για την αποδοχή του Μίσιγκαν ως πολιτεία στη λήξη του πολέμου. left|thumb|Πολιτειακό σήμα καλωσορίσματος στο Οχάιο, σε ένα παλαιότερο ύφος (δεκαετία του 1990)
Η κεντρική θέση του Οχάιο και ο πληθυσμός του του έδωσαν μια σημαντική θέση κατά τον Εμφύλιο Πόλεμο. Ο Ποταμός Οχάιο ήταν μια ζωτική αρτηρία για τις κινήσεις των στρατιωτικών δυνάμεων και των προμηθειών, όπως και οι σιδηρόδρομοι του Οχάιο. Το Οχάιο συνεισέφερε περισσότερους στρατιώτες κατά κεφαλή από κάθε άλλη πολιτεία στην Ένωση. Το 1862, το ηθικό της πολιτείας κλονίσθηκε αρκετά μετά τη μάχη του Σίλοχ, μιας ακριβοπληρωμένης νίκης στην οποία οι δυνάμεις του Οχάιο υπέστησαν 2.000 απώλειες.Knepper (1989), pp. 233–234. Αργότερα το ίδιο έτος, όταν Ομόσπονδα στρατεύματα υπό την ηγεσία του Στόουνγουολ Τζάκσον απείλησαν την Ουάσινγκτον, Π.Κ., ο κυβερνήτης του Οχάιο Ντέιβιντ Τοντ μπόρεσε να στρατολογήσει 5.000 εθελοντές για να παράσχουν τρίμηνες υπηρεσίες.Roseboom and Weisenburger (1967), p. 188. Ο ιστορικός του Οχάιο Άντριου Ρ. Λ. Κλέιτον γράφει ότι περίπου 35.000 κάτοικοι του Οχάιο πέθαναν στη σύγκρουση αυτή, «και περίπου τριάντα χιλιάδες έφεραν ουλές από τις μάχες για το υπόλοιπο της ζωής τους.»Cayton (2002), p. 129. Στο τέλος του Εμφυλίου Πολέμου, οι τρεις κορυφαίοι στρατηγοί της Ένωσης –Οδυσσεύς Γκραντ, Ουίλλιαμ Τ. Σέρμαν, και Φίλιπ Σέρινταν– κατάγονταν από το Οχάιο.Morris (1992), pp. 10–11.Cayton (2002), pp. 128–129.

Το 1912 διεξάχθηκε ένα Συνταγματικό Συνέδριο με γραμματέα τον Τσαρλς Γκάλμπρεϊθ. Το αποτέλεσμα αντικατόπτριζε τις ανησυχίες της Προοδευτικής Περιόδου. Εισήγαγε τη λαϊκή νομοθετική πρωτοβουλία και το δημοψήφισμα.
 Δημογραφικά 
 Ιστορικοί πληθυσμοί Απογραφή  Πληθυσμός  %± 1800  45.365  - 1810  230.760  408,7% 1820  581.434  152,0% 1830  937.903 61,3% 1840  1.519.467 62,0% 1850  1.980.329 30,3% 1860  2.339.511 18,1% 1870  2.665.260 13,9% 1880  3.198.062 20,0% 1890  3.672.329 14,8% 1900  4.157.545  13,2% 1910  4.767.121 14,7%  1920  5.759.394 20,8% 1930  6.646.697 15,4%  1940  6.907.612 3,9%  1950  7.946.627 15,0% 1960  9.706.397 22,1% 1970  10.652.017 9,7%  1980  10.797.630 1,4% 1990  10.847.115 0,5%  2000  11.353.140 4,7% 2010  11.536.504 1,6% 2020  11.808.848 1,0%

 Πληθυσμός 
Από σχεδόν 45.000 κατοίκους το 1800, ο πληθυσμός του Οχάιο αυξήθηκε με ρυθμούς άνω του 10% ανά δεκαετία μέχρι την απογραφή του 1970, η οποία μέτρησε περίπου 10,65 εκατομμύρια κατοίκους του Οχάιο (Ohioans). Η αύξηση μετά επιβραδύνθηκε για τις επόμενες τέσσερις δεκαετίες. Το Γραφείο Απογραφών των Ηνωμένων πολιτειών εκτιμά ότι ο πληθυσμός του Οχάιο ήταν 11.544.951 την 1η Ιουλίου 2011, αυξημένος κατά 0,07% από την Απογραφή των Ηνωμένων Πολιτειών 2010. Η αύξηση του πληθυσμού του Οχάιο υστερεί αυτής ολόκληρης της χώρας, και οι Καυκάσιοι βρίσκονται σε μεγαλύτερη πυκνότητα από τον μέσο όρο των Ηνωμένων Πολιτειών. Το 2000 το κέντρο του πληθυσμού του Οχάιο βρίσκεται στην Κομητεία Μόρροου, στην κομητειακή έδρα Μάουντ Γκίλεντ. Αυτο αναπαριστά μια μεταβολή κατά 6.346 ft (1.934 μ.) νότια και δυτικά από το κέντρο πληθυσμού του Οχάιο το 1990.

Το 2011 το 27,6% των παιδιών ηλικίας κάτω του 1 έτους ανήκαν σε μειονοτικές ομάδες."Americans under age 1 now mostly minorities, but not in Ohio: Statistical Snapshot". The Plain Dealer. June 3, 2012.

Το 2007, 6,5% του πληθυσμού του Οχάιο είναι κάτω των 5 ετών σε ηλικία, συγκριτικά με το εθνικό ποσοστό του 6,9%. Επίσης, 13,4% του πληθυσμού του Οχάιο είναι άνω των 65 ετών, συγκριτικά με το ποσοστό των Ηνωμένων Πολιτειών, 12,6%. Οι γυναίκες αποτελούν το 51,3% του πληθυσμού του Οχάιο, σε σύγκριση με το εθνικό ποσοστό 50,8%.

 Θρησκεία 
Σύμφωνα με έρευνα του Pew Forum, το 2008, 76% των κατοίκων του Οχάιο προσδιορίζονταν ως Χριστιανοί. Συγκεκριμένα, 26% του πληθυσμού προσδιοριζόταν ως Ευαγγελικοί Προτεστάντες, 22% ως Προτεστάντες Κύριας Γραμμής, και 21% ως Ρωμαιοκαθολικοί. Επιπλέον, 17% του πληθυσμού δεν ανήκε σε κανένα θρησκευτικό σώμα. Υπάρχουν επίσης μικρές μειονότητες Μαρτύρων του Ιεχωβά (1%), Εβραίων (1%), Μουσουλμάνων (1%), Ινδουιστών (<0,5%), Βουδιστών (<0,5%), Μορμόνων (<0,5%), και ασκούντες άλλες θρησκείες (1-1,5%).

Σύμφωνα με τα ίδια δεδομένα, η πλειονότητα των κατοίκων του Οχάιο, το 55%, αισθάνονται ότι η θρησκεία είναι «πολύ σημαντική», ενώ το 30% δηλώνει ότι είναι «κάπως σημαντική» και 15% δηλώνει ότι η θρησκεία «δεν είναι πολύ σημαντική» ή και «καθόλου σημαντική». Επίσης, το 36% των κατοίκων του Οχάιο δηλώνουν ότι παρακολουθούν θρησκευτικές υπηρεσίες, τουλάχιστον μία φορά την εβδομάδα, ενώ το 35% συμμετέχει σε αυτές τις υπηρεσίες περιστασιακά και το 27% συμμετέχει σπάνια ή δεν συμμετέχει ποτέ σε αυτές τις υπηρεσίες.

 Οικονομία 

Το 2010, το Οχάιο κατατάχθηκε δεύτερο στη χώρα για το καλύτερο επιχειρηματικό κλίμα από το περιοδικό Site Selection, με βάση τις βάσεις δεδομένων επιχειρηματικών δραστηριοτήτων. Η πολιτεία έχει επίσης τρία συνεχόμενα βραβεία Governor's Cup από το περιοδικό, με βάση την ανάπτυξη των επιχειρήσεων."Columbus Chamber Announces Ohio Ranked on 'Top 10 Business Climates' List for 2009" , Earth Times. Retrieved November 19, 2009. Όσον αφορά το 2010, το Ακαθάριστο Εγχώριο Προϊόν (ΑΕΠ) του Οχάιο ανερχόταν σε 478 δις $. Αυτό κατατάσσει την οικονομία του Οχάιο έβδομη σε μέγεθος από όλες τις πολιτείες και την Περιφέρεια της Κολούμπια.

Το Συμβούλιο Μικρών Επιχειρήσεων και Επιχειρηματικότητας (The Small Business & Entrepreneurship Council) κατέταξε την πολιτεία 10η σε φιλικά προς τις επιχειρήσεις φορολογικά συστήματα στον Δείκτη Επιχειρηματικών Φόρων (Βusiness Tax Index) του 2009, περιλαμβανομένου ενός κορυφαίου σωματειακού φόρου και ρυθμού κερδών κεφαλαίου οι οποίοι αμφότεροι κατατάχθηκαν ως No 6 με 1,9%."Business Tax Index 2009" , SMALL BUSINESS & ENTREPRENEURSHIP COUNCIL. Retrieved December 2, 2009. Το Οχάιο κατατάχθηκε 11ο από το συμβούλιο για τις πολιτείες με φιλική πολιτική σύμφωνα με τον Δείκτη Επιβίωσης Μικρών Επιχειρήσεων το 2009."SMALL BUSINESS SURVIVAL INDEX 2009" , SMALL BUSINESS & ENTREPRENEURSHIP COUNCIL. Retrieved December 2, 2009. Ο Directorship's Boardroom Guide κατέταξε την πολιτεία 13η συνολικά για το καλύτερο επιχειρηματικό κλίμα, περιλαμβανομένης της 7ης θέσης για το καλύτερο κλίμα διαδικασιών."The Best States for Business" , Directorship. Retrieved December 2, 2009. Το περιοδικό Forbes κατέταξε την πολιτεία 8η για το καλύτερο ρυθμιστικό πλαίσιο το 2009."The Best States For Business", Forbes. Retrieved December 2, 2009. Το Οχάιο έχει 5 από τα κορυφαία 115 κολλέγια στη χώρα, σύμφωνα με τις κατατάξεις της U.S. News and World Report του 2010,"Best Colleges 2010" , U.S. News and World Report. Retrieved December 2, 2009. και κατατάχθηκε 8ο από το ίδιο περιοδικό το 2008 για τα καλύτερα σχολεία μέσης εκπαίδευσης."Best High Schools: State by State Statistics", U.S. News and World Report. Retrieved December 2, 2009.

Η ανεργία στο Οχάιο ήταν 10,7 % τον Μάιο 2010, προσθέτοντας 17.000 νέες θέσεις εργασίας εκείνο τον μήνα.Bls.gov; Local Area Unemployment Statistics"Jobless rates fall again in southeastern Ohio" , Zanesville Times-Recorder. 23 june 2010. Retrieved 25 june 2010. Το κατά κεφαλήν εισόδημα του Οχάιο είναι $34.874."Strickland: Mature leader needed, rival Kasich is too radical", Dayton Daily News. 22 june 2010. Retrieved 25 june 2010. Η Moody's προβλέπει αύξηση 1,3% στο προσωπικό εισόδημα το 2009 για το Οχάιο, συγκριτικά με το επίπεδο του 2007 που ήταν 4,7%. Το 2007, το διάμεσο οικογενειακό εισόδημα του Οχάιο είναι $46.645, και 13,1% του πληθυσμού ίναι κάτω από το όριο της φτώχειας, ελαφρώς πάνω από το εθνικό ποσοστό του 13%. Η βάση απασχόλησης του Οχάιο αναμένετα να αυξηθεί κατά 5% από το 2006 μέχρι το 2016, ένα καθαρό κέρδος 290.700 θέσεων εργασίας.

Οι τομείς των κατασκευών και των οικονομικών δραστηριοτήτων αποτελούν έκαστος το 18,3% του ΑΕΠ του Οχάιο και είναι οι μεγαλύτερες βιομηχανίες του Οχάιο ως ποσοστό του ΑΕΠ. Το Οχάιο έχει τον μεγαλύτερο τομέα βιοεπιστημών στις Μεσοδυτικές πολιτείες, και είναι πρώτο εθνικά την «πράσινη» οικονομία. Το Οχάιο είναι ο μεγαλύτερος παραγωγός πλαστικών, καουτσούκ, επεξεργασμένων μετάλλων, ηλεκτρικού εξοπλισμού και συσκευών. στη χώρα."Economic Overview" , Ohio Department of Development, p. 1. Retrieved November 19, 2009. 5,212,000 Ohioans are currently employed by wage or salary.

Στην απασχόληση, ο μεγαλύτερος τομέας της πολιτείας είναι το εμπόριο/μεταφορές/επιχειρήσεις κοινής ωφέλειας, ο οποίος απασχολεί 1.010.000 άτομα, περίπου 19,4% του εργατικού δυναμικού της πολιτείας, ενώ οι κλάδοι της υγείας και της εκπαίδευσης απασχολούν 825.000 (15,8%).

Το Οχάιο είναι μία από τις 41 πολιτείες με δική του λαχειοφόρο λοτταρία, την Ohio Lottery. Η Ohio Lottery έχιε συνεισφέρει πάνω από $15,5 δισεκατομμύρια στη δημόσια εκπαίδευση κατά την 34ετή της ιστορία.

 Μεταφορές 
Επίγειες Μεταφορές

Πολλοί μεγάλοι από ανατολάς προς δυσμάς διάδρομοι μεταφοράς περνούν από το Οχάιο. Ένας από εκείνους τους πρωτοπόρους δρόμους, γνωστός στις αρχές του 20ού αιώνα ως "Main Market Route 3", επιλέχθηκε το 1913 για να γίνει μέρος του ιστορικού Αυτοκινητοδρόμου Λίκνολν ο οποίος ήταν ο πρώτος μεγάλος δρόμος κατά μήκος της Αμερικής, συνδέοντας τη Νέα Υόρκη με το Σαν Φρανσίσκο. Στο Οχάιο, ο Αυτοκινητόδρομος Λίνκολν συνέδεε πολλές πόλεις, όπως το Κάντον, Μάνσφιλντ, Γούστερ, Lima, and Van Wert. Η άφιξη του στο Οχάιο ήταν μεγάλης σημασίας για την ανάπτυξη της πολιτείας. Με τη δημιουργία του αριθμημένου ομοσπονδιακού συστήματος αυτοκινητοδρόμων το 1926, ο Αυτοκινητόρομος Λίνκολν μέσω του Οχάιο έγινε ο U.S. Highway 30.
Αερομεταφορές

Το Οχάιο έχει 5 διεθνή αεροδρόμια, 4 εμπορικά και 2 στρατιωτικά. Τα 5 διεθνή περιλαμβάνουν το Διεθνές Αεροδρόμιο Χόπκινς του Κλίβελαντ, το οποίο είναι σημαντικός κόμβος της Continental Airlines, το Διεθνές Αεροδρόμιο Πορτ Κολούμπους και το Διεθνές Αεροδρόμιο Ντέιτον, το τρίτο μεγαλύτερο του Οχάιο.

 Νόμος και κυβέρνηση 
Η πολιτειακή κυβέρνηση του Οχάιο αποτελείται από τον εκτελεστικό, τον δικαστικό, και νομοθετικό κλάδο.

 Εκτελεστικός κλάδος 
Ο εκτελεστικός κλάδος έχει επικεφαλής τον κυβερνήτη του Οχάιο. Κυβερνήτης είναι ο Μάικ ΝτεΓουάιν, ένας Ρεπουμπλικανός που εκλέχθηκε το 2019. Ο αναπληρωτής κυβερνήτης, διαδέχεται τον κυβερνήτη σε περίπτωση αποχώρησης από το αξίωμα, και ασκεί τα καθήκοντα που παραδίδονται από τον κυβερνήτη. Ο αναπληρωτής κυβερνήτης από το 2019 είναι ο Τζόν Χάστεντ. Τα άλλα αιρετά συνταγματικά αξιώματα στον εκτελεστικό κλάδο είναι ο γενικός εισαγγελέας του Οχάιο (Ντέιβ Γιόστ), ο πολιτειακός υπουργός του Οχάιο (Φράνκ Λαρόουζ), ο ελεγκτής της πολιτείας (Κέιθ Φάμπερ) και ο πολιτειακός θησαυροφύλακας (Ρόμπερτ Σπρέγκ). 

 Δικαστικός κλάδος 
Υπάρχουν τρία επίπεδα στον δικαστικό κλάδο του Οχάιο. Το χαμηλότερο επίπεδο είναι το δικαστήριο κοινών αιτημάτων: κάθε κομητεία διατηρεί το δικό της ορισμενο από το σύνταγμα δικαστήριο κοινών αιτημάτων, το οποίο έχει δικαιοδοσία επί «όλων των δικαστικών ζητημάτων». Το ενδιάμεσο δικαστικό επίπεδο είναι το περιεφερειακό. Υπάρχουν δώδεκα εφετεία, που το καθένα έχει δικαιοδοσία επί εφέσεων από κοινές υποθέσεις, δημοτικά και κομητειακά δικαστήρια σε μια ορισμένη γεωγραφική περιοχή. Μια υπόθεση που η ακρόαση της γίνεται με αυτό το σύστημα εκδικάζεται από μία ομάδα τριών δικαστών, και κάθε δικαστής εκλέγεται.

Το υψηλότερο δικαστήριο, το Ανώτατο Δικαστήριο του Οχάιο, είναι το «δικαστήριο τελευταίας προσφυγής» του Οχάιο. Μια ομάδα επτά δικαστών αποτελεί το δικαστήριο, το οποίο, με τη δική του διακριτικότητα, ακροάται εφέσεις από τα εφετεία, και διατηρεί δικαιοδοσία σε συγκεκριμένα θέματα.

 Νομοθετικός κλάδος 
Η Γενική Συνέλευση του Οχάιο είναι ένα διθάλαμο νομοθετικό σώμα που αποτελείται από τη Γερουσία και τη Βουλή των Αντιπροσώπων. Η Γερουσία έχει 33 περιφέρειες, έκαστη εκπροσωπούμενη από έναν πολιτειακό γερουσιαστή. Κάθε γερουσιαστής αντιπροσωπεύει περίπου 330.000 πολίτες. Η Βουλή των Αντιπροσώπων αποτελείται από 99 μέλη.

 Εθνικά πολιτικά 

+ Αποτελέσματα προεδρικών εκλογών Έτος Ρεπουμπλικανικό Δημοκρατικό202455,16% 3.180.11643,93% 2.533.699202053,27% 3.154.83445,24% 2.679.165201651,69% 2.841.00543,56% 2.394.164201247,69% 2.661.437 50,67% 2.827.7092008 46,80% 2.677.82051,38% 2.940.044200450,81% 2.859.768 48,71% 2.741.167200049,97% 2.351.209 46,46% 2.186.1901996 41,02% 1.859.88347,38% 2.148.2221992 38,35% 1.894.31040,18% 1.984,942198855,00% 2.416.549 44,15% 1.939.629198458,90% 2.678.560 40,14% 1.825.440198051,51% 2.206.54540,91% 1.752.414197648,65% 2.000.50548,92% 2.011.621197259,63% 2.441.82738,07% 1.558.889196845,23% 1.791.01442,95% 1.700.586196437,06% 1.470.86562,94% 2.498.331196053,28% 2.217.61146,72% 1.944.248

Το Οχάιο, καλούμενο «Μητέρα των Προέδρων», έχει στείλει επτά από τους κατοίκους του (Οδυσσεύς Γκραντ, Ράδερφορντ Χέιζ, Τζέιμς Α. Γκάρφιλντ, Μπέντζαμιν Χάρρισον, Ουίλλιαμ ΜακΚίνλεϋ, Ουίλλιαμ Χάουαρντ Ταφτ, και Ουόρεν Χάρντινγκ) στον Λευκό Οίκο. Όλοι ήταν Ρεπουμπλικανοί. Ο καταγόμενος από τη Βιρτζίνια Ουίλλιαμ Χάνρυ Χάρρισον, ένας Ουίγος, κατοικούσε στο Οχάιο. 

Με βάση στοιχεία του 2008, το Οχάιο κλίνει προς το Δημοκρατικό Κόμμα. Εκτιμάται ότι 2.408.178 κάτοικοι του Οχάιο είναι εγγεγραμμένοι ως Δημοκρατικοί, ενώ 1.471.465 ως Ρεπουμπλικανοί. Αυτές είναι μεταβολές από το 2004 κατά 72% και 32%, αντίστοιχα, και οι Δημοκρατικοί έχυν εγγράψει πάνω από 1.000.000 νέους Ohioans από το 2004. Unaffiliated voters have an attrition of 15% since 2004, losing an estimated 718,000 of their kind. The total now rests at 4,057,518 Ohioans. Συνολικά, υπάρχουν 7.937.161 Ohioans εγγεγραμμένοι για ψηφοφορία. Στην προεδρική εκλογή των Ηνωμένων Πολιτειών του 2008, ο τότε Γερουσιαστής Μπάρακ Ομπάμα του Ιλινόι κέρδισε 51,50% της λαϊκής ψήφου του Οχάιο, 4,59% περισσότερο από τον κοντινότερο αντίπαλο, Γερουσιαστή Τζον ΜακΚέιν της Αριζόνα. Όμως, ο Ομπάμα κέρδισε μόνο 22 από τις 88 κομητείες του Οχάιο.

Μετά την απογραφή του 2000, το Οχάιο έχασε μία έδρα στη Βουλή των Αντιπροσώπων των Ηνωμένων Πολιτειών, αφήνοντας το Οχάιο με 18 περιφέρειες, και συνεπώς, 18 αντιπροσώπους. Η πολιτεία έχασε δύο επιπλέον έδρες μετά την Απογραφή του 2010, μένοντας με 18 εκλεκτορικές ψήφους για τις προεδρικές εκλογές του 2012, 2016 και 2020. Στις εκλογές του 2008, οι Δημοκρατικοί κέρδισαν τρεις έδρες στην αντιπροσωπεία του Οχάιο στη Βουλή των Αντιπροσώπων.
 Παραπομπές 

 Πηγές 
 Cayton, Andrew R. L. (2002). Ohio: The History of a People. Columbus, OH: The Ohio State University Press. ISBN 0-8142-0899-1
 Knepper, George W. (1989). Ohio and Its People. Kent, OH: Kent State University Press. ISBN 978-0-87338-791-0
 Mithun, Marianne (1999). Languages of Native North America. Cambridge, UK: Cambridge University Press.
 Morris, Roy, Jr. (1992). Sheridan: The Life and Wars of General Phil Sheridan. New York: Crown Publishing. ISBN 0-517-58070-5.
 Holli, Melvin G. (1999). The American Mayor. State College, PA: Pennsylvania State University Press. ISBN 0-271-01876-3
 Roseboom, Eugene H.; Weisenburger, Francis P. (1967). A History of Ohio. Columbus: The Ohio Historical Society.

 Εξωτερικοί σύνδεσμοι 

 Ohio Department of Natural Resources
 Ohio Earthquake Information 
 State of Ohio Official Website
 Ohio Sunshine Wiki
 State of Ohio wiki
 U.S. Census Bureau (Ohio Quick Facts)
 USGS real-time, geographic, and other scientific resources of Ohio





Κατηγορία:Πρώην γαλλικές αποικίες
Κατηγορία:Πολιτείες των ΗΠΑ